Jaroslav Škarvada

**Jaroslav Škarvada** (født 14. september 1924 i Praha–Královské Vinohrady i Tsjekkoslovakia; død 14. juni 2010 i Praha i Tsjekkia) var en tsjekkisk katolsk prelat med ansvar for sjelesorg for tsjekkiske katolikker i landflyktighet, og fra 1991 hjelpebiskop i Praha.
## Liv og virke
### Bakgrunn
Jaroslav Škarvadas foreldre hadde besluttet at de ikke ønsket å sette barn til verden, og han var følgelig ikke et planlagt barn. Foreldrene var religiøse og ba hjemme, men de gikk ikke i kirken. De begynte å gå i kirken først etter at faren hans ble arrestert og deretter løslatt av Gestapo.

Jaroslav Škarvada tok gymnaseksamen i 1943. Resten av andre verdenskrig utførte han hjelpearbeid ved Institutt for plantevern. Samtidig fulgte han forelesninger ved det ikke-akademiske seminaret *Studia catholica*.

Fra 1945 studerte Jaroslav Škarvada ved Lateranuniversitetet i Roma, ved Det pavelige universitet Gregoriana, samtidig som han fikk sin prestelige formasjon på det pavelige Collegium Nepomucenum for tsjekkere. Han fikk graden doktor i teologi.

### Prest
Den 12. mars 1949 ble han presteviet av hjelpebiskop i Roma  Luigi Traglia, som senere ble kardinal. 

På grunn av den politiske situasjonen i Tsjekkoslovakia kunne Škarvada ikke reise hjem, og underviste først i dogmatikk ved seminaret i Chieti i Italia. I 1965 ble han sekretær for kardinal Josef Beran, som var blitt utvist fra Tsjekkoslovakia fra sin post som erkebiskop av Praha. Kardinal Beran døde i Roma i 1969. 

Škarvada fikk i 1967 muligheten til et kort besøk i Tsjekkoslovakia i forbindelse med farens begravelse.

Fra 1968 var han ansvarlig for pastoral omsorg for tsjekkere i utlandet. Fra 1970 til 1991 arbeidet han i Statssekretariatet ved Den hellige stol.

### Biskop for tsjekkere utenfor hjemlandet
Den 18. desember 1982 utnevnte pave Johannes Paul II ham til titulærbiskop av *Litomyšl* og til biskop for den pastorale omsorg for tsjekkiske emigranter. Paven bispeviet ham personlig til biskop den 6. januar 1983; medkonsekratorer var den kuriale erkebiskopen og senere kardinal Eduardo Martínez Somalo og sekretæren for Kongregasjonen for folkenes evangelisering, den senere kardinal Duraisamy Simon Lourdusamy.

Škarvada vendte mot slutten av 1989 tilbake til hjemlandet på permanent basis, etter på invitasjon fra kardinal František Tomášek. Han deltok aktivt i begivenhetene i 1989; i november deltok han i forberedelsene til kanoniseringen av Agnes av Tsjekkia, møtte Václav Havel, skrev en rapport for paven om hendelsene i Tsjekkoslovakia og overrakte ham senere en invitasjon fra president Václav Havel til å besøke landet.

### Hjelpebiskop i Praha
Den 28. august 1991 ble han utnevnt til hjelpebiskop i Praha av pave Johannes Paul II. Fra november 1991 til februar 2001 var han generalvikar for erkebispedømmet i Praha. Fra januar 1993 til september 2002 var han domprost for metropolitankapittelet ved St. Vitus-katedralen i Praha. 

Fra 25. september 2002 gikk han i pensjon.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Jaroslav Škarvada* (1924-2010) *1983

## Litteratura
* *Abys živ byl*, Krystal OP, Praha, 1993, 
* *Z archivu pastýře exulantů*, Karmelitánské nakladatelství, 1996, .
* *Smlouva nová a věčná : meditace o eucharistické oběti*, Karmelitánské nakladatelství, 1999, .
* Jaroslav Škarvada, Bohumil Svoboda: *Svedl jsi mě, Hospodine.* Kniha rozhovorů, Karmelitánské nakladatelství, 2002, .
* předmluvy k několika publikacím o Pražském hradu a katedrále a o poutních místech v Čechách
* Texty Jaroslava Škarvady se objevovaly i v periodikách *[[Katolický týdeník]]*, *[[Lidové noviny]]* (včetně přílohy *Orientace*), *Serafínská cesta*, *Teologické texty*, *Svobodné slovo*, *Anno Domini*, *Náš domov*, *Večerník Praha* a dalších.
* Jaroslav Škarvada, přehled článků v Teologických textech

## Referanser